STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.34 | 2020.gada 26.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | Z.Uzuliņa |
| Ekonomikas ministrijas pārstāve | − | E.Začesta |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | I.Jaunzeme |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretāra p.i. | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | E.Severs |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | E.Krjukova |
| Tieslietu ministrijas pārstāvis | − | D.Kaļins |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Zemkopības ministrijas pārstāvis |  | M.Balodis |
| Valsts kancelejas pārstāve | − | I.Gailīte |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Valsts kancelejas pārstāve | − | I.Gailīte |
| Valsts kancelejas pārstāvis | − | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Grišins |
| Valsts ugunsdzēsības un glābšanas dienesta pārstāvis | − | M.Baltmanis |
| Valsts robežsardzes pārstāvis | − | I.Ruskulis |
| SIA “Maxima Latvija” pārstāvis | − | J.Vanags |
| Institūta "BIOR" pārstāvis | − | A.Bērziņš |
| Rīgas tehniskās universitātes pārstāvis | − | T.Juhna |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai SIA “Maxima Latvija” pārstāvja sniegto prezentāciju par jaunu tehnoloģiju ieviešanu bezkontakta veikalu izveidei un Ekonomikas ministrijas un Valsts ieņēmuma dienesta pārstāvju viedokli par to īstenošanas iespējām.
2. Ekonomikas ministrijai kopīgi ar Valsts ieņēmuma dienestu un SIA “Maxima Latvija” izvērtēt piedāvājuma aspektus un attiecīgi par to informēt kādā no nākamajām koordinācijas grupas sēdēm.
3. Pieņemt zināšanai Ekonomikas ministrijas pārstāvju sniegto informāciju par informatīvā ziņojuma “Par tūristu mītņu gatavību izmitināt personas, kurām apstiprināta Covid-19 infekcija vai to kontaktpersonas” izstrādes progresu un saskaņošanas gaitu.
4. Pieņemt zināšanai institūta “BIOR” pārstāvja sniegto prezentāciju “Vīrusa testēšana kanalizācijā kā efektīvs saslimšanas apjoma monitorings”. Zemkopības ministrijai sagatavoto jautājumu iesniegt izskatīšanai Vadības grupā Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam.
5. Pieņemt zināšanai Zemkopības ministrijas pārstāvja un Pārtikas un veterinārā dienesta pārstāvja sniegto prezentāciju “Ūdeļu novietnes Latvijā. COVID-19 saslimšana ūdelēm ES. Uzraudzības pasākumi Latvijā” un sniegto vērtējumu par riskiem.
6. Konceptuāli atbalstīt Ekonomikas ministrijas sagatavotos grozījumus Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (turpmāk – rīkojums Nr.655) (statistikas nodrošināšana). Ekonomikas ministrijai precizēt sagatavotos priekšlikumus, ņemot vērā Valsts kancelejas un Tieslietu ministrijas pārstāvju komentārus, kā arī piedāvātos grozījumus kopīgi ar Centrālo statistikas pārvaldi izvērtēt un Datu valsts inspekciju. Ekonomikas ministrijai regulējuma ilgtermiņa risinājumam iesniegt Saeimā priekšlikumus grozījumiem Covid-19 infekcijas izplatības pārvaldības likumā.
7. Konceptuāli atbalstīt Tieslietu ministrijas sagatavoto grozījumu rīkojumā Nr.655 (tiesas sēde, izmantojot videokonferenci) virzīšanu izskatīšanai Ministru kabineta sēdē.
8. Pieņemt zināšanai Satiksmes ministrijas pārstāves sniegto informāciju par VAS “Latvijas pasts” konstatētajām problēmām attiecībā uz klientu identificēšanu pasta komersanta pakalpojuma sniegšanai un neatbalstīt attiecīgu grozījumu gatavošanu rīkojumā Nr.655.
9. Atbalstīt šādu rīkojumā Nr.655 noteiktā regulējuma piemērošanu attiecībā uz sejas masku lietošanu pakalpojumu saņemšanas vietā – pakalpojuma saņēmējam, ievērojot noteiktos epidemioloģiskās drošības pasākumus, ir pienākums īslaicīgi noņemt masku, lai pakalpojuma sniedzējs var identificēt pakalpojuma saņēmēju.
10. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju valstī.
11. Pieņemt zināšanai sēdes dalībnieku izteiktos viedokļus jautājumā par regulējuma nepieciešamību, kas paredz pienākumu un atbildību valsts un pašvaldību institūciju vadītājiem un privātām un juridiskām personām pakļauties Slimību profilakses un kontroles centra prasībām saistībā ar epidemioloģiskās drošības situācijas uzraudzību un jautājumu turpināt izskatīt nākamajā koordinācijas grupas sēdē 2020.gada 30.novembrī.
12. Atbalstīt Iekšlietu ministrijas sagatavoto grozījumu Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (robežu šķērsošana) virzīšanu izskatīšanai Ministru kabineta sēdē. Iekšlietu ministrijai kopīgi ar Ārlietu ministriju izvērtēt nepieciešamību noteikumu projektu papildināt arī ar Ārlietu ministrijas priekšlikumiem.
13. Jautājumu par Covid-19 pozitīvu ieslodzīto epidemioloģiski drošu nogādāšanu uz viņu dzīvesvietām pēc atbrīvošanas no ieslodzījuma vietas turpināt izskatīt nākamajā koordinācijas grupas sēdē 2020.gada 30.novembrī. Tieslietu ministrijai sagatavot informāciju par inficēto ieslodzīto dzīves vietām (sadalījumā pa pašvaldībām), tai skaitā arī par personām, kurām nav savas dzīvesvietas, lai pieņemtu lēmumu par iespējamo palīdzības veidu.
14. Konceptuāli atbalstīt Izglītības un zinātnes ministrijas sagatavoto priekšlikumu grozījumiem rīkojumā Nr.655 (papildināt rīkojumu ar 5.39.1.3. apakšpunktu šādā redakcijā: “5.39.1.3. šā rīkojuma 5.13.2.5. apakšpunktā minētos gadījumus;”). Veselības ministrijai izvērtēt Izglītības un zinātnes ministrijas sagatavoto priekšlikumu. Ja Veselības ministrija grozījumu atbalsta, Izglītības un zinātnes ministrijai to kopā ar pamatojumu anotācijai nosūtīt Tieslietu ministrijai iekļaušanai šī protokola 7.punktā minētajā rīkojumā.
15. Konceptuāli atbalstīt Latvijas Pašvaldības savienības priekšlikumu par grozījumiem rīkojumā Nr.655 un Latvijas Pašvaldības savienībai to kopā ar pamatojumu anotācijai nosūtīt Tieslietu ministrijai iekļaušanai šī protokola 7.punktā minētajā rīkojumā
16. Konceptuāli atbalstīt priekšlikumu, ka ja ir konstatēta valsts apmaksāto vairākkārt lietojamo higiēnisko sejas masku maznodrošinātajām personām ekonomijas gadījumā (pārpalikums), attiecīgajām personām pēc to pieprasījuma var izsniegt vēl kādu masku. Labklājības ministrijai sagatavot attiecīgus grozījumus Ministru kabineta 2020.gada 9.jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība" un iesniegt tos izskatīšanai kādā no nākamajām koordinācijas grupas sēdēm.

Sēdi slēdz plkst. 17.25

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu